अफगानिस्तान में सिख और हिंदू लोग सदियों से रहते आए हैं। वे अपने धर्म का पालन निष्ठापूर्वक करते हैं लेकिन इस्लामी रीति-रिवाजों का सम्मान भी वे पूरी तरह करते रहे हैं। तालिबान से भी उनके संबंध सरल रहे हैं। काबुल के लोकप्रिय सांसद बबरक कारमल, जो बाद में राष्ट्रपति बने, मुङो काबुल के गुरुद्वारे और आसामाई का 1800 साल पुराना मंदिर दिखाने 1969 में ले गए थे। अफगान बादशाह जहीर शाह और लगभग सभी अफगान राष्ट्रपतियों और प्रधानमंत्रियों का हिंदुओं और सिखों से सदा मधुर संबंध रहा है।